PHOTOS : इंग्लैंड से आई गोरियों ने बंधवाई राखी और बोली -हम हैं न

(इंग्लैंड की छात्राओं ने बाल अनाथालय बैरागी रेस्क्यू जंक्शन में दर्जनों अनाथ बच्चों से राखी बंधवाई)

गया. पीपुल्स फर्स्ट चैरिटेबल ट्रस्ट, बोधगया पहुंचीं इंग्लैंड की युवतियों ने बाल अनाथालय बैरागी रेस्क्यू जंक्शन में दर्जनों अनाथ बच्चों को राखी बांधी और कहा बच्चों की मदद के लिए वे प्रयास करेंगी। इंग्लैंड के लिंकन विश्वविद्यालय से सात छात्राओं का दल बोधगया आया है। चारलोटे स्टेन्सबी, केट विल्स, क्रिस्टी बरनेस, लाउरा गिन्स, ओलिविया, रसेल ब्लैक तथा चारलोटे हाब्स ने कहा कि वे रक्षा बंधन पर्व की महत्ता जानकर काफी रोमांचित हुईं हैं।

गौरतलब है कि पीपुल्स फर्स्ट चैरिटेबल ट्रस्ट गरीब बच्चों के उत्थान और महिलाओं के सशक्तिकरण के लिए काम करता है। इसकी शुरुआत सन 1992 में झारखण्ड के एक पिआनी शहर से हुई थी। यहां हर वर्ष देश-विदेश से सैकड़ों लोग आते हैं। जो महिलाओं और बच्चों को शिक्षित और आवश्यक जीवन उपयोगी सामग्री उपलब्ध कराते हैं।

फ़िलहाल यह संस्था बिहार के गया शहर के गावों में शिक्षा, स्वास्थ्य प्रोजेक्ट, महिलाओं के लिए सिलाई प्रोजेक्ट और कंप्यूटर ट्रेनिंग प्रोजेक्ट पर काम कर रही है। इन प्रोजेक्ट के तहत गांव की कई महिलाओं को रोजगार मिला है और कई बच्चे शिक्षित हुए हैं।

आगे की स्लाइड्स में देखें तस्वीरें...